Arkanghel

An mga arkanghel (Kastila: arcangel; Ingles: archangel) kaapil sa ikaduwang koro nin mga anghel. An mga arkanghel yaon sa magkapirang relihiyosong tradisyon, kabali na diyan an Kristianismo, Islam, Hudaismo, asin Soroastrianismo. 

An katagang arkanghel guminikan sa Griyegong tataramon na αρχάγγελος archangelos. Sa iba-ibang kultura, an mga pangaran kan mga Arkanghel ginagamit parati komo kangaranan (enot na pangaran) nin mga lalake.

 Sa Kristiyanismo 
Si Miguel iyo sana an inapod na arkanghel sa Bibliya siring sa binibisto pareho kan mga Katoliko asin mga Protestanteng denominasyon. Si Gabriel, nabanggit sa Lukas, konsideradong arkanghel, siring man ki Rafael, na nabanggitan sa Libro ni Tobit, asin si Uriel na nasambitan sa Libro ni Enoch. An Libro ni Tobit asin an Libro ni Enoch pareho kabali sa Kanon kan Katolikong Bibliya alagad hinihiling ini kan mga Protestante na apokripal (makaduda kun siisay talaga an kagsurat). An mga arkanghel na sinda Miguel, Gabriel asin Rafael tinatawan omaw na gayo sa Simbahan Katolika mala ta may kapiyestahan an tolong ini tuyong Septyembre 29.

 Sa popular na kultura 

 Paggamit bilang tatak 
Ginibong logo kan Ginebra San Miguel, Inc. (sarong kompanya sa Filipinas), an akto ni Arkanghel San Miguel sa saiyang pagtigbas ki Lucifer. Ini nakata'pil sa boteng kwatro kantos kan gin na Ginebra S. Miguel.  

Mga panluwas na takod
Artikulo manongod sa mga Arkangel-.http://www.paranormality.com/archangel.shtml
Catholic Encyclopedia- http://www.newadvent.org/cathen/10275b.htm
Toltolan
 Estatuwa ni San Miguel sa Laog kan Simbahan nin Pamplona, Camarines Sur. March 23, 2009.
 An Banal na Biblia. Paulines Publishing House. Manila. 2007